Diari Oficial de la Generalitat Valenciana


Sumari del DOGV 1118, del 31-07-1989 (1989/814766)

REIAL DECRET 518/1989, 12 de maig, sobre ampliació de mitjans adscrits als serveis traspassats a la Comunitat Valenciana en matèria de protecció de menors.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1989/05/12/518/dof/vci/html**

### Dades del document

Número de DOGV
:   1118

Data del DOGV
:   31-07-1989

Secció del DOGV
:   DISPOSICIONS GENERALS

Número del document
:   1989/814766


Data del document
:   12-05-1989

Organisme emissor
:   Presidència del Govern

Tipus de document
:   Reial decret

Reial Decret 518/1989, de 12 de maig, sobre ampliació de mitjans adscrits als serveis traspassats a la Comunitat Valenciana en matèria de protecció de menors.  
Pel Reial Decret 1081/1984, de 29 de febrer (Butlletí Oficial de l?Estat de 9 de juny), es traspassaren a la Comunitat Valenciana funcions i serveis de l'Administració de l?Estat en matèria de protecció de menors, així com els corresponents mitjans personals, materials i pressupostaris, i per Reials Decrets 1055/1985, de 5 de juny (Butlletí Oficial de l?Estat de 2 de juliol), i 234/1987, de 6 de febrer (Butlletí Oficial de l?Estat del 23), s'ampliaren els mitjans adscrits als serveis traspassats a la dita Comunitat pel Reial Decret anteriorment esmentat.  
La Llei 21/1987, d'11 de novembre (Butlletí Oficial de l?Estat del 12), per la qual es modifiquen el Codi Civil i la Llei d'Enjudiciament Civil en matèria d'adopció i altres formes de protecció de menors, en la disposició addicional primera encomana a les Comunitats Autònomes amb competència en la matèria una sèrie de funcions en matèria de guarda, acolliment, adopció i tutela de menors.  
El Reial Decret 4015/1982, de 29 de desembre (Butlletí Oficial de l?Estat de 29 de desembre de 1983), determina les normes i el procediment a què han d'ajustar-se les transferències de funcions i serveis de l?Estat a la Comunitat Valenciana.  
De conformitat amb el que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l?Estatut d?autonomia de la Comunitat Valenciana, aquesta Comissió, després de considerar l?oportunitat de complementar els mitjans patrimonials, personals i pressupostaris adscrits als serveis traspassats en matèria de protecció de menors, adoptà en la reunió del dia 24 d'abril de 1989 l?oportú acorda la virtualitat pràctica del qual exigeix l'aprovació pel Govern mitjançant Reial Decret.  
En atenció d'aquestes consideracions, en compliment de que disposa la disposició transitòria quarta de l?Estatut d'Autonomia de la Comunitat Valenciana, a proposta del Ministre per a les Administracions Públiques i amb la deliberació prèvia del Consell de Ministres en la reunió del dia 12 de maig de 1989,  
DECRETE:  
Article 1r  
S'aprova l'Acord, de data 24 d'abril de 1989 de la Comissió Mixta de Transferències prevista en la disposició transitòria quarta de l?Estatut d?autonomia de la Comunitat Valenciana, pel qual s'amplien els mitjans personals, materials i pressupostaris adscrits als serveis traspassats a la Comunitat Valenciana, en matèria de protecció de menors, pel Reial Decret 1081/1984, de 29 de febrer (Butlletí Oficial de l?Estat de 9 de juny).  
Article 2n  
En conseqüència, queden traspassats a la Comunitat Valenciana els béns, drets i obligacions, així com el personal, crèdits pressupostaris i documentació i expedients que figuren en les relacions adjuntes a l'acord de la Comissió Mixta, que s'inclou com a annex del present Reial Decret, en els termes i condicions que s'hi especifiquen.  
Article 3r.  
Els traspassos a què es refereix aquest Reial Decret tindran efectivitat a partir del dia determinat en l'acord de la Comissió Mixta, sense perjudici dels actes administratius que produesca el Ministeri d?Assumptes Socials, fins l'entrada en vigor d'aquest Reial Decret, necessaris per al manteniment dels serveis en el mateix règim i nivell de funcionament que tenien en el moment de l'adopció de l'acord que es transcriu com a annex al present Reial Decret.  
Article 4t.  
Els crèdits pressupostaris que es determinen de conformitat amb el que estableix la relació 3 de l'annex seran donats de baixa en els conceptes d?origen i transferits pel Ministeri d'Economia i Hisenda als conceptes habilitats en la secció 32 dels Pressupostos Generals de l'Estat, destinats a finançar el cost dels serveis assumits per les Comunitats Autònomes, una vegada siguen tramesos al Departament esmentat per part de les Oficines Pressupostàries dels Ministeris de Justícia i d?Assumptes Socials els respectius certificats de retenció de crèdit, en compliment de que disposa la vigent Llei 37/1988, de 28 de desembre (Butlletí Oficial de l'Estat del 29), de Pressupostos Generals de l'Estat per a 1989.  
DISPOSICIO FINAL  
El present Reial Decret entrarà en vigor l?endemà de la publicació al Butlletí Oficial de l?Estat.  
A Madrid el 12 de maig de 1989.  
JOAN CARLES R.  
El Ministre per a les Administracions Públiques,   
JOAQUIN ALMUNIA AMANN  
ANNEX  
La Sra. Concepción Tobarra Sánchez i la Sra. Blanca Blanquer Prats, Secretàries de la Comissió Mixta prevista en la disposició transitòria quarta de l?Estatut d?autonomia de la Comunitat Valenciana,  
CERTIFIQUEN:  
Que en el Ple de la Comissió Mixta, celebrat el dia 24 d'abril de 1989, fou adoptat acord sobre ampliació de mitjans personals, materials i pressupostaris adscrits als serveis traspassats a la Comunitat Valenciana, en matèria de protecció de menors, pel Reial Decret 1081/1984, de 29 de febrer (Butlletí Oficial de l?Estat de 9 de juny), en els termes que a continuació s'expressen:  
A) Normes constitucionals, estatutàries i legals en què s?empara l'ampliació de mitjans.-  
La Constitució, en l'article 148.1.20 estableix que les Comunitats Autònomes podran assumir competències en matèria d?assistència social, i en l'article 149.1.6º i 8º, reserva a l?Estat la competència exclusiva sobre la legislació penal, penitenciària i civil.  
L?Estatut d?autonomia de la Comunitat Valenciana estableix en l'article 31.27 que correspon a la Comunitat Valenciana la competència exclusiva en matèria d'Institucions públiques de protecció i ajuda a menors, inclosa la creació de Centres de protecció, reinserció i rehabilitació.  
La Llei 21/1987, de 11 de novembre (Butlletí Oficial de l?Estat del 12), per la qual es modifiquen determinats articles del Codi Civil i de la Llei d'Enjudiciament Civil en matèria d'adopció, en virtut del que preveu la seua disposició addicional primera, suposa per a les Comunitats Autònomes amb competència en matèria de protecció de menors la comanda d'una sèrie de comeses i responsabilitats relatives a tutela, guarda, acolliment i adopció de menors.  
Sobre la base d'aquestes previsions constitucionals, estatutàries i legals es procedeix a efectuar una ampliació dels mitjans personals, materials i pressupostaris adscrits als serveis traspassats a la Comunitat Valenciana pel Reial Decret 1081/1984, de 29 de febrer (Butlletí Oficial de l?Estat de 9 de juny), relatius en la major part, al Centre Pilot de caràcter nacional, denominat «San Juan de Dios», a Sant Vicent del Raspeig (Alacant), per haver deixat de complir amb la seua finalitat com a tal Centre, que impliquen l'aportació de nous recursos a la Comunitat Autònoma amb els que puga dur a terme les noves responsabilitats assumides.  
B) Béns, drets i obligacions de l?Administració de l?Estat que s'hi traspassen:  
1. Es traspassen a la Comunitat Valenciana els béns, drets i obligacions de l'Administració de l?Estat adscrits al Centre esmentat, identificant-se en la relació adjunta 1 l?immoble afectat pel traspàs. Aquests traspassos es formalitzaran d'acord amb el que estableixen l?Estatut d?autonomia i altres disposicions en cada cas aplicables.  
2. En el termini d'un mes des de la publicació del Reial Decret pel qual s'aprove aquest acord es firmaran les corresponents actes de lliurament i recepció de mobiliari, equip i material inventariable.  
C) Mitjans personals corresponents a l'ampliació.-  
1. S'amplien els mitjans personals adscrits als serveis traspassats a la Comunitat Valenciana, en virtut del Reial Decret 1081/1984, de 29 de febrer, amb el traspàs del personal que nominalment és referenciat en la relació adjunta número 2.  
2. Aquest personal passarà a dependre de la Comunitat Valenciana en els termes legals previstos en l?Estatut d?autonomia i altres normes en cada cas aplicables, i en les circumstàncies que s'especifiquen en la relació adjunta 2, i que figuren als seus expedients de personal.  
3. La Subsecretaria del Ministeri d?Assumptes Socials notificarà als interessats el traspàs i la nova situació administrativa tan prompte com el Govern aprove el present Acord per Reial Decret.  
Igualment, s'enviarà als òrgans competents de la Comunitat Autònoma una còpia certificada de tots els expedients d'aquest personal traspassat, així com els certificats d'havers referits a quantitats meritades durant 1989, procedint l'Administració de l?Estat a modificar les plantilles orgàniques i pressupostàries en funció dels traspassos operats.  
D) Llocs de treball vacants que s'hi traspassen:  
Els llocs de treball vacants que s'hi traspassen són els que es detallen en la relació adjunta 2, amb indicació de la categoria i dotació pressupostària corresponent.  
E) Valoració definitiva de les càrregues financeres de l'ampliació de mitjans.-  
1. La valoració definitiva del cost efectiu que, en pessetes de 1986, correspon a l'ampliació de mitjans adscrits als serveis traspassats a la Comunitat Autònoma s'eleva a 90.975.541 pessetes.  
2. El finançament, en pessetes de 1989, que correspon al cost efectiu anual de l'ampliació de mitjans es detalla en la relació número 3.  
3. El cost efectiu que figura detallat als quadres de valoració de la relació 3, es finançarà de la forma següent:  
Transitòriament, fins que el cost efectiu es compute per a revisar el percentatge de participació de la Comunitat Autònoma en els ingressos de l?Estat, aquest cost es finançarà mitjançant la consolidació en la secció 32, dels Pressupostos Generals de l?Estat, dels crèdits relatius als distints components del cost efectiu, pels imports que es determinen, susceptibles d'actualització pels mecanismes generals prevists en cada Llei de Pressupostos.  
Les possibles diferències que es produesquen durant el període transitori, a què es refereix el paràgraf anterior, respecte del finançament dels serveis transferits, seran objecte de regularització, al tancament de l'exercici econòmic, mitjançant la presentació dels comptes i estats justificatius corresponents davant d'una Comissió de Liquidació, que es constituirà al Ministeri d'Economia i Hisenda.  
F) Documentació i expedients dels serveis que shi traspassen:  
El lliurament de la documentació i expedients dels serveis traspassats s'efectuarà en el termini d'un mes a partir de l?entrada en vigor del Reial Decret aprovatori del present Acord.  
G) Data d?efectivitat de l'ampliació de mitjans.-  
El traspàs de mitjans objecte d'aquest Acord tindrà efectivitat a partir del dia 1 de maig de 1989.  
I perquè conste, expedim la present certificació a Madrid el 25 d'abril de 1989. - Les Secretàries de la Comissió Mixta, Concepción Tobarra Sánchez i Blanca Blanquer Prats.  
Veure imatge


Còpia Permalink ELI